Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: 8. melléklet az 58/2011. (XI. 24.) NFM rendelethez
Paragraph Index: 1248

(24) Az R. 8. melléklet 7.5.4. pontja helyébe a következõ rendelkezés lép: „7.5.4. A vizsgán résztvevõ jármû A vizsgáztatásra kiállított jármûnek meg kell felelnie: – az általános biztonsági és esztétikai követelményeknek, – a jogszabályban elõírt feltételeknek, – az egyedi (különleges) elõírásoknak, továbbá rendelkeznie kell: – az oktatójármû-igazolás megszerzésére kötelezett jármûnek érvényes oktatójármû-igazolással, – a térképolvasási feladathoz leporelló (kihajtható) Magyarország közúti térképpel. Különös figyelmet kell fordítani a mûszaki elõírásokra, a biztonsági öv felszerelésére, valamint a tûzoltó készülék „készenlétben tartására” vonatkozóan. Az „M”, „AM”, „A korl.”, „A2” és „A” kategóriás, továbbá az „A1” alkategóriás vizsgákon a követõ gépkocsit (kísérõ gépkocsit) a képzõ szerv biztosítja. A „C” és „C1” kategóriás forgalmi vizsgán a vezetõfülke hátsó ablakán a hátralátást meg kell akadályozni (pl.: letakarással). A jármû esztétikai állapotának megítélésénél a vizsgán az idõjárási körülményeket figyelembe kell venni. A „C”, „C1”, „C+E”, „C1+E” és „T” kategóriás vizsgajármûvek (jármûszerelvények) tömeg adatait, össztömegét a közlekedési felügyelõség a vizsga megkezdését megelõzõen mérlegeléssel ellenõrizheti.”

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes